SVEUČILIŠTE U ZAGREBU

**FAKULTET ELEKTROTEHNIKE I RAČUNARSTVA**

**Sustav za upravljanje ugostiteljskih objekata (SUUO)**

Ivan Pavelić, Ante Volarević

Zagreb, Ožujak 2025

Sadržaj

[1. Prijedlog projekta 1](#_Toc192970869)

[1.1. Kratki opis projekta: 1](#_Toc192970870)

[1.2. Svrha i ciljevi projekta 1](#_Toc192970871)

[1.3. Potencijalni korisnici 1](#_Toc192970872)

[1.4. Isporuke projekta 2](#_Toc192970873)

[1.5. Kriteriji za mjerenje uspješnosti 2](#_Toc192970874)

[2. Plan projekta 3](#_Toc192970875)

[Sažetak 4](#_Toc192970876)

[Summary 5](#_Toc192970877)

[Zaključak 6](#_Toc192970878)

[Literatura 7](#_Toc192970879)

[Skraćenice 8](#_Toc192970880)

# Prijedlog projekta

## 

## Kratki opis projekta:

**Sustav za upravljanje ugostiteljskih objekata** (skraćeno: **SUUO**) predstavlja aplikaciju koja omogućava ugostiteljima jednostavnije upravljanje svojih objekata. Ovaj sustav obuhvaća sve osnovne zahtjeve ugostitelja za normalan rad restorana: konobarima unos narudžbi, kuhinjskom osoblju prikaz otvorenih narudžbi, prikaz slobodnih stolova i vremena rezervacija, te mogućnost automatske narudžbe namirnica ako su ispod zadovoljavajuće razine.

## Svrha i ciljevi projekta

Svrha projekta je digitalizacija i optimizacija poslovnih procesa u ugostiteljskom objektu kroz jedinstveno softversko rješenje koje povezuje sve ključne segmente poslovanja. Glavni ciljevi ovog sustava su:

* Automatizacija poslovnih procesa ugostiteljskih objekata
* Olakšana komunikacija djelatnika
* Povećanje učinkovitosti rada osoblja
* Poboljšavanje ukupnog iskustva gostiju

Također, na temelju prikupljenih podataka, vlasnik restorana imat će uvid u statistiku i podatke rada, na temelju kojih se mogu donositi važne strateške odluke.

## Potencijalni korisnici

Postoje brojne kategorije potencijalnih korisnika ove aplikacije:

* Restoranski objekti različitih veličina i tipova
* Restorani brze hrane
* Noćni klubovi i kafići
* Gosti objekata koji preko web sučelja mogu rezervirati stolove te postavljati upite i pitanja

## Isporuke projekta

Za ovaj sustav, planirano je ostvariti sljedeće isporuke:

* Mobilna aplikacija za konobare za unos narudžbi
* Desktop aplikacija za kuhinjsko osoblje s mogućnošću upravljanjem narudžbama te ažuriranja zaliha namirnica
* Web sučelje za online rezervacije stolova

## Kriteriji za mjerenje uspješnosti

Evaluacija i procjena uspješnosti provedenog projekta ovisit će o sljedećim kriterijima:

* Razvijen je u potpunosti funkcionalan i stabilan podsustav za upravljanje objektom, sa svim planiranim funkcionalnostima koje omogućuju jednostavno zapisivanje narudžbi i efikasnu međusobnu komunikaciju djelatnika
* Implementiran je potpuno upotrebljiv podsustav za jednostavnu rezervaciju stolova krajnjih korisnika
* Isporučena je sva potrebna projektna dokumentacija i cjelokupno osoblje restorana je educirano za upravljanje aplikacijom

# Plan projekta

Plan projekta dostupan je u sklopu priloženih datoteka (u .pod i .pdf formatu) prve domaće zadaće te mu se može pristupiti klikom na:



# Studija izvedivosti prijedloga

# Specifikacija zahtjeva

## Poslovni zahtjevi

### Jednostavnije i efikasnije upravljanje objektom

Sustav mora osigurati jednostavnije i efikasnije upravljanje objektom kroz automatizirane procese koji smanjuju vrijeme obrade i povećavaju učinkovitost zaposlenika. Prioritet zahtjeva je visok.

### Optimizacija upravljanja kapacitetima objekta

Sustav mora omogućiti efikasno upravljanje stolovima i kapacitetima objekta kroz sustav rezervacija koji maksimizira popunjenost i minimizira prazne stolove. Iz tog razloga, prioritet zahtjeva je srednji.

### Olakšano donošenje strateških odluka

Sustav mora prikupljati i pohranjivati podatke o poslovanju te ih na upit vlasnika prikazati. Time se olakšava donošenje strateških poslovnih odluka. Zahtjev ima nizak prioritet.

## Korisnički zahtjevi

### Pregled svih otvorenih narudžbi

Kuharskom osoblju treba omogućiti jasan pregled i upravljanje svim otvorenim narudžbama s detaljima na desktop aplikaciji kako bi mogli efikasno pripremati jela. Ovaj zahtjev je iznimno visokog prioriteta.

### Jednostavna online rezervacija

Gostima se treba omogućiti jedinstveno web sučelje preko kojeg mogu jednostavnim putem rezervirati svoje mjesto te imati uvid u jelovnik i cjenik. Prioritet zahtjeva je visok.

### Pristup podacima poslovanja

Vlasnicima ili voditeljima prodaje se mora omogućiti da sustav automatski prikuplja i pohranjuje podatke o poslovanju prikupljati te da se na upit vlasnika prikažu. Time se olakšava donošenje strateških poslovnih odluka. Zahtjev ima nizak prioritet.

## Funkcionalni zahtjevi

### Prijava u sustav

Svaki zaposlenik se može prijaviti u sustav. Korištenje sustava nije moguće bez uspješne prijave koja osigurava odgovarajuća prava pristupa ovisno o ulozi zaposlenika. Iz tog razloga prioritet ovog zahtjeva je visok.

### Dodavanje novih zaposlenika u sustav

Sustav mora omogućiti administratorima dodavanje novih zaposlenika, uređivanje postojećih podataka i deaktivaciju računa zaposlenika koji više ne rade u objektu. Prioritet ovog zahtjeva je visok.

### Stvaranje narudžbe za pripremu

Sustav mora omogućiti konobarima brz i jednostavan unos narudžbi putem mobilne aplikacije, s trenutnim prijenosom informacija kuhinji. Narudžbe moraju sadržavati detalje o jelu, količini, posebnim zahtjevima i broju stola. Prioritet zahtjeva je visok.

### Prikaz slobodnih stolova

Sustav mora pružati u vizualni prikaz trenutno zauzetih i slobodnih stolova, s informacijama o broju mjesta i očekivanom vremenu oslobađanja za zauzete stolove. Stoga prioritet je srednji.

### Kontaktiranje dobavljača namirnica

Sustav mora omogućiti praćenje stanja zaliha namirnica, uz automatsko slanje zahtjeva za narudžbu dobavljačima putem e-maila kada količine padnu ispod prethodno definiranih razina. Također, sustav mora bilježiti povijest narudžbi i omogućiti unos novih te ručno podešavanje graničnih vrijednosti za svaku namirnice. Prioritet ovog zahtjeva je nizak,

### Automatsku sinkronizaciju narudžbe i izdavanje računa

Sustav mora sinkronizirati sve narudžbe za pojedini stol te omogućiti jednostavno izdavanje računa jednim klikom. Račun mora sadržavati sve naručene stavke s količinama, pojedinačnim cijenama i ukupnim iznosom, uz mogućnost podjele računa prema potrebi. Ova funkcionalnost je iznimno bitna za rad ugostiteljskog objekta stoga ima visoki prioritet.

### Upravljanje rezervacijama

Sustav mora omogućiti zaprimanje online rezervacija zatraženih putem web sučelja, te gostu e-mailom potvrditi dostupnost termina. Prioritet zahtjeva je visoki.

## Nefunkcionalni zahtjevi

### Visoke performanse

Sustav mora osigurati brzo i efikasno funkcioniranje u svim uvjetima rada s minimalnim kašnjenjem. Sustav mora podržavati istovremeni rad većeg broja korisnika bez smanjenja performansi. Stoga je prioritet tog zahtjeva visok.

### Jednostavnost korištenja

Sva korisnička sučelja sustava moraju biti intuitivna i jednostavna za korištenje, tako da trajanje obuke zaposlenika bude kratko, a da gosti bez problema mogu zatražiti rezervacije. Prioritet zahtjeva je visok.

### Podrška za više jezika

Sustav zbog velikog broja stranih radnika i gostiju mora podržavati višejezično sučelje s trenutnom implementacijom hrvatskog i engleskog jezika, te mogućnošću jednostavnog dodavanja novih jezika u budućnosti. Prioritet ovog zahtjeva je nizak.